Mārcis Lācis
Mārcis Lācis (dzimis 1981. gada 18. aprīlī) ir latviešu aktieris un režisors. 1996. gadā beidzis Alojas Ausekļa vidusskolu, bet 2001. gadā — Valmieras arodģimnāziju. 2005. gadā absolvējis Latvijas Kultūras akadēmiju un ieguvis bakalaura grādu dramatiskā un leļļu teātra aktiera specialitātē. 2010. gadā Kultūras akadēmijā ieguvis maģistra grādu režijā. Režisējis izrādes Jaunajā Rīgas teātrī, Ģertrūdes ielas teātrī, Liepājas teātrī, Nacionālajā teātrī, Dirty Deal Teatro, kā arī radošajai apvienībai UMKA.LV. Piedalījies izrādēs Nacionālajā teātrī, teātrī TT, Jaunajā Rīgas teātrī, Valmieras teātrī un teātrī "Skatuve". 2022. gada 25. februārī notika pirmizrāde Mārča Lāča pirmajai pilnmetrāžas spēlfilmai "Revolūcija" ar Ivaru Krastu un Armandu Berģi galvenajās lomās. 2010. gada "Spēlmaņu naktī" saņēmis balvu par spilgtāko debiju (režija izrādē "Novakars.Kopsavilkums" — Latvijas Nacionālais teātris).